Title: 01 Brannkonsept, TEK17, Bytesteinen 1, Kristiansund.pdf
Vurdering Bygget har et heldekkende adresserbart brannalarmanlegg iht. NS 3960 og NS-EN 54 serien. Nye lettvegger oppføres med doble lag gips på hver side, samt rockwool (100 mm). Disse veggene vil ha brannmotstand EI 120, og er bedre enn minstekrav for byggets branncelleskiller (EI 60). Personbelastningen i padel-områdene vil være begrenset til hvor mange som kan delta på en tennisbane eller golfbane samtidig. Personbelastning for området er derfor satt til maks 50 personer.120 minutter brannmotstand vil i utgangspunktet være tilstrekkelig for å anse de forskjellige arealene som separate brannseksjoner, men lettveggene som nå oppføres vil ikke ha bærende brannmotstand, og heller ikke mekanisk motstandsevne. Likevel er disse veggene bedre enn minstekrav i VTEK, og anses som «forsterkede» branncelleskiller. Dette vil være et kompenserende tiltak for manglende seksjoneringsvegger i området, og er å anse som en forbedring av eksisterende seksjoneringsløsning i bygget fra før.